এই লেখাটিতে আমরা জানব বিজ্ঞানের দৃষ্টিতে দেজাভূঁ কী এবং কিভাবে ঘটে। দেজাভূঁর বৈজ্ঞানিক ব্যাখার আগে চলুন জেনে আসি এর ইতিহাস সম্পর্কে। দেজাভূঁর চিকিৎসাক্ষেত্রে এবং লোকমুখে প্রচলনের দীর্ঘ ইতিহাস রয়েছে। তবে দেজাভূঁর প্রকৃতরূপ অনেকটাই অজানা। এই অজ্ঞানতার কারণ দীর্ঘকাল ধরে দেজাভূঁ নিয়ে প্রচলিত বিচিত্র ধারণা অনেকাংশে দায়ী। যা আজ দেজাভূঁ বলে পরিচিত সেরকম একই ধারণা প্রচলিত ছিল এরিস্টটল, প্লেটো, পিথাগোরাসের সময়ও। তবে উনবিংশ শতাব্দির গোড়ার দিকে দেজাভূঁকে প্রথম বৈজ্ঞানিক গবেষণার আওতায় আনা হয় ফ্রান্সে। তখন স্মৃতি গবেষণা তুমুল জনপ্রিয় ছিল যা প্রথম থেকেই দেজাভূঁকে চিহ্নিত করে একটি স্মৃতিজনিত সমস্যা হিসেবে।